3.

Osobitné kódy uvedené v tomto zozname: — kód 600 sa vzťahuje na sumu platieb na plochu na základe nariadenia (ES) č. 1782/2003 vrátane platieb na plochu za pôdu vyňatú z obrábania a plodín na energetické využitie. Túto celkovú sumu a podrobnosti treba uviesť aj v tabuľke M, — kód 670 sa vzťahuje na pomoc v rámci programu jednotnej platby na základe nariadenia (ES) č. 1782/2003. Túto celkovú sumu a podrobnosti treba uviesť aj v tabuľke M, — kód 680 sa vzťahuje na pomoc v rámci programu jednotnej platby na plochu na základe nariadenia (ES) č. 1782/2003. Túto celkovú suma a podrobnosti treba uviesť aj v tabuľke M, — kód 700 sa vzťahuje na celkové priame platby na hovädzie a teľacie mäso na základe nariadenia (ES) č. 1782/2003. Túto celkovú sumu a podrobnosti treba uviesť aj v tabuľke M, — kód 770 sa vzťahuje na mliekarenské prémie a dodatkové platby na základe nariadenia (ES) č. 1782/2003. Túto celkovú sumu a podrobnosti treba uviesť aj v tabuľke M, — kód 800 sa vzťahuje na agroenviromentálne platby a platby na blaho zvierat na základe nariadenia (ES) č. 1698/2005, — kód 810 sa vzťahuje na platby v rámci Natura 2000 založené na nariadení (ES) č. 1698/2005 a platby súvisiace so smernicou 2000/60/ES, — kód 820 sa vzťahuje na platby za prírodné znevýhodnenie v horských oblastiach a platby v ostatných znevýhodnených oblastiach na základe nariadenia (ES) č. 1698/2005, — kód 830 sa vzťahuje na podporu poskytnutú na splnenie noriem na základe právnych predpisov Spoločenstva v súlade s nariadením (ES) č. 1698/2005, — kód 835 sa vzťahuje na podporu na náklady za využitie poradenských služieb na základe nariadenia (ES) č. 1698/2005, — kód 840 sa vzťahuje na podporu na účasť poľnohospodárov na programoch kvality potravín na základe nariadenia (ES) č. 1698/2005, — kód 900 sa vzťahuje na podporu poskytnutú na prvé zalesnenie poľnohospodárskej pôdy na základe nariadenia (ES) č. 1698/2005, — kód 910 sa vzťahuje na ostatnú podporu lesného hospodárstva (platby v rámci Natura 2000, lesnícko-enviromentálne platby, podpora na obnovu potenciálu lesného hospodárstva a zavádzanie preventívnych opatrení) na základe nariadenia (ES) č. 1698/2005, — kód 951 sa vzťahuje na granty a dotácie na živočíšnu výrobu nezaradené do vyššie uvedených kódov, — kód 952 sa vzťahuje na granty a dotácie na poľnohospodárske plodiny nezaradené do vyššie uvedených kódov, — kód 953 sa vzťahuje na granty a dotácie na rozvoj vidieka nezaradené do vyššie uvedených kódov, — kód 955 sa vzťahuje na doplnkovú pomoc na základe nariadenia (ES) č. 1782/2003, — kód 956 sa vzťahuje na priame platby poskytované na osobitné typy hospodárenia, ktoré sú dôležité pre ochranu alebo zlepšenie životného prostredia alebo pre zlepšenie kvality poľnohospodárskych produktov a ich uvádzania na trh, na základe článku 69 nariadenia (ES) č. 1782/2003, — kód 998 zahŕňa platby za škody v prípade živelných pohrôm, vyrovnávacie platby od verejných orgánov za straty na produkcii alebo škody na výrobných prostriedkoch. (V prípade kompenzácií zo súkromného poistenia sa použije položka 181 v tabuľke K), — kód 999 zahŕňa granty a dotácie výnimočného charakteru (napr. agromonetárnu kompenzáciu). Vzhľadom na ich výnimočný charakter sa tieto platby zaznamenávajú v hotovosti, — kódy 1052 a 2052 sa vzťahujú na náhrady za ukončenie výroby mlieka. Ročné platby sa zaznamenávajú v rámci kódu 1052, jednorazové platby v rámci kódu 2052, — kód 950 sa používa na všeobecné dotácie, ktoré sa nedajú priradiť k žiadnej činnosti ani zaznamenať do niektorého z uvedených kódov.